סופיאן קיין

סופיאן קיין (בצרפתית: Sofian Kiyine; נולד ב-2 באוקטובר 1997 בוורווייה שבבלגיה) הוא כדורגלן בלגי-מרוקאי המשחק בעמדת הקשר. קיין גדל באקדמיית JMG ובמחלקות הנוער של סטנדרד לייז' וקייבו ורונה. ב-29 בנובמבר 2016 ערך את הופעת הבכורה שלו בקבוצה הבוגרת של קייבו ורונה, בניצחון 3-0 על נובארה במסגרת הסיבוב הרביעי של קופה איטליה לעונת 2016/2017. ב-8 בינואר 2017 ערך את הופעת הבכורה שלו בסרייה א', בהפסד 4-0 לאטאלנטה במסגרת המחזור ה-19 לעונת 2016/2017. בסך הכל ערך שבע הופעות ליגה בעונה זו. ב-31 באוגוסט 2017 הושאל קיין לסלרניטנה מהסרייה ב' למשך עונת 2017/2018. הוא ערך 23 הופעות ליגה במהלך תקופת ההשאלה, בהן הבקיע שני שערים. בעונת 2018/2019 חזר לקייבו ורונה, וערך 23 הופעות נוספות במסגרת הסרייה א'. ב-17 ביולי 2019 חתם קיין בלאציו מהסרייה א', ועוד באותו היום הושאל לסלרניטנה מהסרייה ב' למשך עונת 2019/2020. ב-28 בינואר 2021 הושאל פעם נוספת לסלרניטנה, עד לתום עונת 2020/2021. ב-30 באוגוסט 2021 הושאל קיין לוונציה מהסרייה א' למשך עונת 2021/2022. ב-19 בספטמבר ערך את הופעת הבכורה שלו במועדון, בהפסד 2-1 לספציה במסגרת המחזור הרביעי בליגה. ב-8 במאי 2022 הבקיע את שערו היחיד במדי המועדון, בניצחון 4-3 על בולוניה 1909 במסגרת המחזור ה-36 בליגה. בסך הכל ערך 26 הופעות ליגה במהלך תקופת ההשאלה. ב-2 בספטמבר 2022 חתם קיין על חוזה לארבע שנים בלוון מליגת העל הבלגית. ב-1 באוקטובר ערך את הופעת הבכורה שלו במועדון, בהפסד 3-0 לרויאל אוניון סן-ז'ילואז במסגרת המחזור העשירי בליגה לעונת 2022/2023. ב-8 באוקטובר הבקיע את שער הבכורה שלו במועדון, בניצחון 5-2 על זולטה ורכם במסגרת המחזור ה-11 בליגה. בחודש אפריל 2023 הושעה מסגל לוון לאחר תקרית בה נהג ברכב והתנגש במהירות גבוהה בקיר של אולם ספורט. הוא חזר לסגל המועדון בתחילת עונת 2023/2024, אולם נגרע פעם נוספת מהסגל בחודש אוקטובר 2023. ב-26 באוגוסט 2024, לאחר 27 הופעות ליגה ושני שערים במדי לוון, הותר חוזהו במועדון בהסכמה הדדית. קיין שיחק בנבחרות הצעירות של מרוקו. הוא רשאי לייצג גם את בלגיה מולדתו, ואת איטליה בשל שורשיה של אמו. סופיאן קיין, באתר Transfermarkt סופיאן קיין, באתר Soccerway סופיאן קיין, באתר WorldFootball.net סופיאן קיין, באתר FootballDatabase.eu Un jeune Verviétois va recevoir sa chance en Serie A !, www.footnews.be (בצרפתית) Chievo vs. Novara - 29 November 2016 - Soccerway, int.soccerway.com Chievo vs. Atalanta - 8 January 2017 - Soccerway, int.soccerway.com UFFICIALE: Lazio, arrivano Kiyine e Ndrecka dal Chievo Verona, www.tuttomercatoweb.com (באיטלקית) UFFICIALE: Salernitana, presi Kiyine, Lombardi e Giannetti, www.tuttomercatoweb.com (באיטלקית) Venezia vs. Spezia - 19 September 2021 - Soccerway, int.soccerway.com Venezia vs. Bologna - 8 May 2022 - Soccerway, int.soccerway.com Sofian Kiyine naar OH Leuven, OHL - Oud-Heverlee Leuven, ‏2022-02-09 (באנגלית אמריקאית) OH Leuven vs. Union Saint-Gilloise - 1 October 2022 - Soccerway, int.soccerway.com Zulte Waregem vs. OH Leuven - 8 October 2022 - Soccerway, int.soccerway.com Flanders News, Club relieves player that smashed his car into a sports hall of his duties for “an indefinite period”, vrtnws.be, ‏2023-04-03 (באנגלית) Contract Sofian Kiyine in onderling overleg beëindigd, OHL - Oud-Heverlee Leuven, ‏2024-09-07 (באנגלית אמריקאית) Vidéo. Jeux de la Francophonie: en finale, les U20 misent sur Sofian Kiyine, Le360 Sport (בצרפתית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סופיאן קיין".